Solidariteit se hofsaak oor rasuitsluiting teen bloeddiens begin vandagSolidariteit en die Suid-Afrikaanse Nasionale Bloeddiens (SANB) se groot hofstryd oor die absolute verbod op aansoeke van sekere rasgroepe vir vakante poste begin Donderdag in die Johannesburgse arbeidshof. Dirk Hermann, adjunk uitvoerende hoof van Solidariteit, sê die hofsaak het reeds op ŉ omstrede noot begin. “Solidariteit het die SANB vroeër versoek om die rassedemografie van hul bloedskenkers bekend te maak, maar hulle het geweier om dit te doen. Solidariteit het verneem dat sowat 75% van die bloeddiens se skenkers wit is. Ons glo dat die SANB die demografie van hul bloedskenkers in ag moet neem wanneer hulle personeelaanstellings doen.” Hermann sê die vakbond tree namens Theodore Reyneke en Sanet Schönfeldt, wat vir onderskeidelik 28 en 24 jaar in diens van die SANB is, op. Die saak begin om 10:00.